b"\n_START_ARTICLE_\nStolnica Notre-Dame d'Amiens\n_START_SECTION_\nKonstrukcija\n_START_PARAGRAPH_\nPomanjkanje dokumentacije o gradnji gotske stolnice je lahko delno posledica uni\xc4\x8denih arhivov v po\xc5\xbearih v kapiteljski dvorani leta 1218 in ponovno leta 1258, ko se je po\xc5\xa1kodovala celotna stolnica. \xc5\xa0kof Evrard de Fouilly je za\xc4\x8del z deli na katedrali leta 1220. Robert De Luzarches je bil arhitekt do leta 1228, nasledil ga je Thomas de Cormont do 1258. Njegov sin, Renaud de Cormont, je deloval kot arhitekt do 1288. Kronika iz Corbieja ka\xc5\xbee datum zaklju\xc4\x8dka stolnice leta 1266. Zaklju\xc4\x8dna dela so se \xc5\xa1e nadaljevala. Njena tla so prekrita s \xc5\xa1tevilnimi liki, kot so poseben kri\xc5\xbe (ki simbolizira Jezusovo zmago nad smrtjo), labirint, ki je bil vgrajen leta 1288. Stolnica vsebuje domnevno glavo Janeza Krstnika, ki naj bi bil ostanek iz Konstantinopla, ki jo je prinesel Wallon de Sarton, ko se je vra\xc4\x8dal s \xc4\x8detrte kri\xc5\xbearske vojne._NEWLINE_Konstrukcija stolnice v tem \xc4\x8dasu ka\xc5\xbee podobo, kot da je nastala iz nujnosti in prilo\xc5\xbenosti. Uni\xc4\x8denje stavbe in prej\xc5\xa1nji poskusi obnove zaradi po\xc5\xbearov so silili v dokaj hitro gradnjo stavbe, ki ima posledi\xc4\x8dno precej umetni\xc5\xa1ke enotnosti. Dolga in relativno mirna vladavino Ludvika IX. Francoskega, ki je skrbel za blaginjo v regiji, je temeljila na cveto\xc4\x8dem kmetijstvu in tekstilni trgovini, pa je bila investicija izvedljiva. Veliki stolnici v Reimsu in Chartresu sta pribli\xc5\xbeno podobni.\n_START_SECTION_\nStrukturne napake\n_START_PARAGRAPH_\nPri prvotnem na\xc4\x8drtu so razporni loki okrog kora stali previsoko, da bi izravnali silo, s katero je stropni lok pritiskal navzven, zato so na navpi\xc4\x8dne stebre delovale premo\xc4\x8dne stranske sile. Zgradbo so re\xc5\xa1ili \xc5\xa1ele ve\xc4\x8d stoletij kasneje, ko so zidarji postavili drugo vrsto krepkej\xc5\xa1ih razpornih lokov, ki so se na zunanji zid naslanjali ni\xc5\xbeje. Ta popravek pa ni re\xc5\xa1il podobnih te\xc5\xbeav pri ni\xc5\xbejem zidu, v katerem so se v poznem srednjem veku pojavile velike razpoke. To so re\xc5\xa1ili s \xc5\xa1e enim popravkom, pri katerem so na nivoju mezanina namestili drogove iz kovanega \xc5\xbeeleza, ki so se upirali silam, ki so rinile kamnite stebre navzven. Kovinski drog so namestili raz\xc5\xbearjen, da se je ob hlajenju skr\xc4\x8dil in prevzel obremenitev.\n_START_SECTION_\nDimenzije\n_START_PARAGRAPH_\nStolnica Amiensu je najve\xc4\x8dja francoska cerkvena stavba iz srednjega veka. Zunanja dol\xc5\xbeina zna\xc5\xa1a 145 metrov, znotraj 133,50 metrov. Od tal do sklepnika cerkvene ladje je visoka 42,30 metra. V \xc4\x8dasu izgradnje je bila najvi\xc5\xa1ja cerkev na svetu. To je spodbodlo \xc5\xa1kofa in duhov\xc5\xa1\xc4\x8dino Beauvaisa, da so zgradili svojo \xc5\xa1e vi\xc5\xa1jo cerkev, ki se je leta 1284 podrla. Glavna ladja je med stebri \xc5\xa1iroka 14,60 metra, stranski ladji pa 8,65 m. Osrednji stolp je visok 112,70 metra. Dol\xc5\xbeina pre\xc4\x8dne ladje je 62 metrov in \xc5\xa1irina 29,30 metra. Povr\xc5\xa1ina, na kateri stoji stolnica obsega 7700 kvadratnih metrov, prostornina zna\xc5\xa1a 200.000 kubi\xc4\x8dnih metrov, kar je dvakratnik Notre-Dame v Parizu.\n_START_SECTION_\nZunanjost\n_START_PARAGRAPH_\nZahodno pro\xc4\x8delje stolnice, zgrajeno v eni fazi med letoma 1220-1236, ka\xc5\xbee nenavadno stopnjo umetni\xc5\xa1ke enotnosti. Njegovo spodnje nadstropje zaznamujejo trije obse\xc5\xbeni globoki portali, nad njimi vrsta bifor na galeriji in nad temi in pod rozeto dvaindvajset kraljev v naravni velikosti, ki se raztezajo \xc4\x8dez celotno fasado. Nad rozeto oknom so odprte arkade, galerie des sonneurs. Nad stranskima ladjama sta bila zgrajena oba stolpa, ju\xc5\xbeni kon\xc4\x8dan v 1366, severni, nekoliko vi\xc5\xa1ji, leta 1406._NEWLINE_Zahodni portali stolnice so znani po svojih dovr\xc5\xa1enih skulpturah lokalno pomembnih svetnikov in velikih eshatolo\xc5\xa1kih prizorov. Kipi svetnikov na portalu so bili opredeljeni kot lokalno \xc4\x8da\xc5\xa1\xc4\x8deni Saints Victoricus and Gentian, Sv. Domitius, Sv. Ulphia in Sv. Fermin._NEWLINE_Zvonik nad osrednjim kri\xc5\xbei\xc5\xa1\xc4\x8dem je bil dodan med letoma 1529 in 1533.\n_START_SECTION_\nBarva fasade\n_START_PARAGRAPH_\nMed procesom laserskega \xc4\x8di\xc5\xa1\xc4\x8denja leta 1990 je bilo ugotovljeno, da je bila zahodna fasada stolnice prvotno pobarvana v razli\xc4\x8dnih barvah. Tehnika je omogo\xc4\x8dila dolo\xc4\x8ditev to\xc4\x8dnega odtenka barv, kot so bile uporabljene v 13. stoletju. Na tej osnovi je bila razvita tehnika razsvetljave, ki omogo\xc4\x8da neposredno osvetlitev fasade, s katero podo\xc5\xbeivimo ve\xc4\x8dbarvni videz 13. stoletja. Ko se ta projicira na kipe okoli portalov, dajejo videz, kot da so \xc5\xbeivi. Polni u\xc4\x8dinek barv se lahko najbolje vidi ob neposrednem ogledu, z glasbeno spremljavo, na predstavi imenovani Son et lumi\xc3\xa8re, ki jo prirejajo ob poletnih ve\xc4\x8derih, v \xc4\x8dasu bo\xc5\xbei\xc4\x8da in \xc4\x8dez novo leto.\n_START_SECTION_\nStavbni tloris\n_START_PARAGRAPH_\nDana\xc5\xa1nji tloris prihaja v veliki meri iz na\xc4\x8drta Durand iz leta 1727._NEWLINE_Stolnica je podolgovata, ima tri vzdol\xc5\xbene ladje in vzhodni kor s petimi ladjami. Na stranskih ladjah \xc5\xa1est kapelic na severu in pet ju\xc5\xbeni strani, stranske ladje so kvadrati\xc4\x8dno obokane, srednja pravokotno._NEWLINE_Triladijski transept lo\xc4\x8di kor in ladjo pribli\xc5\xbeno na sredini; prehod poteka preko \xc5\xa1tirih velikih stebrov. Transept je simetri\xc4\x8den okoli vzdol\xc5\xbene osi in ima na obeh straneh portale._NEWLINE_Obmo\xc4\x8dje kora je rahlo pove\xc4\x8dano in se zaklju\xc4\x8di s sedmimi oboki, ki tvorijo polkrog okoli kora in so zaprti s kovinskimi palicami. Za arkadnim polkrogom je ambulatorij s sedmimi kapelami v apsidi, srednja je posve\xc4\x8dena Materi Bo\xc5\xbeji, ki ima izrez v vzdol\xc5\xbeni smeri._NEWLINE_Zlasti veliki so oporniki na zunanjih stenah, v primerjavi z marginalnimi stenami in vitkimi slopi. \xc5\xbde tloris ka\xc5\xbee namero arhitekta oblikovati vitko, ob\xc4\x8dutljivo notranjost.\n_START_SECTION_\nNotranjost\n_START_PARAGRAPH_\nStolnica v Amiensu vsebuje najve\xc4\x8d srednjeve\xc5\xa1ke notranjosti v Zahodni Evropi, ki jo podpira 126 stebrov. Obe ladji in prezbiterij so veliki, a zelo svetli, z veliko ohranjenimi vitraji, kljub plenilskim vojnam._NEWLINE_Ambulatorij, ki obdaja kor je bogato okra\xc5\xa1en z ve\xc4\x8dbarvni kipi, obdajajo ga \xc5\xa1tevilne kapelice. Ena izmed najbolj razko\xc5\xa1nih je Draperjeva kapela. Tekstilna industrija je bila najbolj dinami\xc4\x8den del srednjeve\xc5\xa1kega gospodarstva, \xc5\xa1e posebej v severni Franciji in tekstilni trgovci so radi prikazali svoje bogastvo in dr\xc5\xbeavljanski ponos. \xc5\xa0e ena presenetljiva kapela je posve\xc4\x8dena sv. Thomasu Canterburijskemu, posve\xc4\x8denega v 13. stoletju, ki dopolnjuje zelo popoln seznam mu\xc4\x8denikov v stolnici._NEWLINE_Notranjost vsebuje umetnine in dekoracijo iz ve\xc4\x8d obdobij obstoja stavbe. Obstajajo predvsem baro\xc4\x8dne poslikave iz 17. stoletja, umetnikov kot sta Frans Francken mlaj\xc5\xa1i in Laurent de La Hyre._NEWLINE_Tla so prekrita z okrasnimi svetlimi in temnimi kamnitimi plo\xc5\xa1\xc4\x8dicami. Posebej velja omeniti oblikovanje labirinta, spominska plo\xc5\xa1\xc4\x8da v \xc4\x8dast graditelja in arhitekta stolnice v sredi\xc5\xa1\xc4\x8du ladje.\n_START_SECTION_\nGlava Janeza Krstnika\n_START_PARAGRAPH_\nZa\xc4\x8detni zagon za gradnjo stolnice je pri\xc5\xa1el z namestitvijo cenjene glave Janeza Krstnika 17. decembra 1206. Glava je bila del plena \xc4\x8detrte kri\xc5\xbearske vojne. Razko\xc5\xa1en relikviarij je bil narejen za spravilo lobanje. \xc4\x8ceprav se je kasneje izgubila, replika iz 19. stoletja \xc5\xa1e vedno zagotavlja mesto za molitev in meditacijo v severnem transeptu.\n_START_SECTION_\nRenesan\xc4\x8dne barve skulpture\n_START_PARAGRAPH_\nNekatera najbolj pomembna umetni\xc5\xa1ka dela so zaporedja ve\xc4\x8dbarvnih kipov iz poznega 15. in 16. stoletja. Velika skupina v severni pre\xc4\x8dni ladji prikazuje Jezusovo \xc4\x8di\xc5\xa1\xc4\x8denje templja, z domiselno podobo templja. Obe strani ambulatorija sta oblo\xc5\xbeeni z zaporedjem, ki prikazuje \xc5\xbeivljenje dveh svetnikov, katerih kulta sta privabila veliko \xc5\xa1tevilo romarjev v stolnico: Janeza Krstnika in sv. Fermina, prvega \xc5\xa1kofa Amiensa. Umetniki so poskrbeli za ustvarjanje vzporedja v pripovedovanju zgodb: oba svetnika, obglavljena, ker sta u\xc5\xbealila bogate in mo\xc4\x8dne, \xc5\xbertvi zanemarjanja in izgube, dokler kasnej\xc5\xa1e generacije ne odkrijejo njune relikvije in jih prinesejo v stolnico.\n_START_SECTION_\nPri\xc5\xbenica\n_START_PARAGRAPH_\nBaro\xc4\x8dna pri\xc5\xbenica, zgrajena iz marmorja in pozla\xc4\x8denega lesa, dominira v ladji stolnice. Podpirajo jo tri alegori\xc4\x8dne \xc5\xbeenske figure, o\xc4\x8ditno predstavljajo vero, upanje in ljubezen, tri bo\xc5\xbeje kreposti.\n_START_SECTION_\nOrgle\n_START_PARAGRAPH_\nPrve orgle so bile zgrajene leta 1429 na novo zgrajeni zahodni empori. Instrument je bil ve\xc4\x8dkrat predelan in raz\xc5\xa1irjen. V letih 1887-1889 ga je obnovila in predelala z dodatnima manualoma, dru\xc5\xbeba Cavaill\xc3\xa9-Coll. Leta 1936 je bil dodan pedal. Leta 1965 so bile ponovno in zadnji\xc4\x8d spremenjene. Instrument ima 57 registrov na treh manualih in pedal. Mehanizem je mehanski.\n_START_SECTION_\nZvonovi\n_START_PARAGRAPH_\nStolnica ima devet zvonov. Trije od njih slu\xc5\xbeijo za zvonjenje ure. \xc5\xa0tirje najmanj\xc5\xa1i zvonovi visijo v ju\xc5\xbenem stolpu lo\xc4\x8deno. Severni stolp vsebuje dva velika zvonova, imenovana Marie in Firmine-Mathilde."